ОПШТИНСКО ВЕЋЕ ОПШТИНЕ ГАЏИН ХАН на основу одредбе члана 70.Статута општине Гаџин Хан („Службени лист града Ниша“ број 10/2019 и 101/2019), члана 3.,члана 22. Одлуке о општинском већу општине Гаџин Хан ( „Службени лист града Ниша“ број 83/2008 и 79/2017), члана 20. Пословника Општинског већа опшзине Гаџин Хан („Службени лист града Ниша“ број 93/2004), Уредбе о мерама за сузбијање и спречавање заразних болести COVID-19 (Сл.гласник Р.Србије број 158/2020) и Препоруке Штаба за ванредне ситуације бр. 217-602/20-I-2 од 30.12.2020.године,

На својој 16 седници, одржаној дана 30. децембра 2020.године, доноси

**З А К Љ У Ч А К**

**О МЕЊАЊУ РАДНОГ ВРЕМЕНА**

Радно време свих објеката на територији општине Гаџин Хан ускладити са радним временом које је измењено Уредбом о мерама за сузбијању и спречавање заразних болести COVID-19 (Службени гласник РС, бр. [151/2020](https://pn2.propisi.net/Account/Login?skipAuto=True),​​ [152/2020](https://pn2.propisi.net/Account/Login?skipAuto=True),​​ [153/2020](https://pn2.propisi.net/Account/Login?skipAuto=True),​​ [156/2020](https://pn2.propisi.net/Account/Login?skipAuto=True)​​ i​​ [158/2020](https://pn2.propisi.net/Account/Login?skipAuto=True).године) и то:

1. У периоду почев од **30. децембра 2020**. године закључно са **11. јануара 2021**. године, радно време објеката у којима се обавља делатност у области трговине на мало (трговинске и друге радње и продајна места), пружања услуге у области угоститељства, које обухватају продају хране и пића (кафићи, и сл.), и приређивања посебних и класичних игара на срећу (кладионице, и сл.), као и у објектима у којима се обавља делатност пружања занатских и других услуга у непосредном и дуготрајном физичком контакту са корисником услуге (фризерски салони) и делатност у области културе која подразумева истовремено присуство више лица у истом простору и области спорта која подразумева истовремено присуство више лица у истом простору или дуготрајнији непосредни контакт са корисником услуге (теретане и сл.) ограничава се тако да ти објекти могу радити сваког дана од **05.00** часова до **20.00** часова.
2. У току радног времена у објектима у којима се пружају услуге у области угоститељства није дозвољено непосредно извођење музике (музика уживо), а после 17.00 часова није дозвољена музика у било ком облику.
3. Радно време 31.децембра и 01.јануара објеката у којима се пружају услуге у области угоститељства, које обухватају продају хране и пића ограничава се тако да ти објекти могу радити од 05.00 часова до 18.00 часова.
4. . Овај Закључак објавити на сајт општине Гаџин Хан и доставити и обавестити све председнике Месних заједница.

**ОПШТИНСКО ВЕЋЕ ОПШТИНЕ ГАЏИН ХАН**

Број: 06-217-603/20-III-2 ПРЕДСЕДНИК

У Гаџином Хану, 30.12.2020.године Милисав Филиповић